Serrgêra 5. ya serkewtişê Kobanê de ke bi xoverdayîşêkê tarîxîyî DAÎŞ amebi çinkerdene şehîdî ameyî yadkerdene. Bi hezaran hemwelatijê Kobanê şîyî Goristanê Şehîdan ê Şehîde Dîcle û înan şehîdî yad kerdî û goranê şehîdan ser o findeyî tavistî.
Fermandaranê HPGyî yê Xoverdayîşê Kobanê ra Heqî Kobanêyî yadkerdiş de qisey kerd. Heqîyî ard ziwan ke xoverdayîşê Kobanê yewîya neteweyîye arde ca û vat: "Ma sey yew netewe mojna ke ma eşkenê ser bikewê. Bi nê hawayî ma alaya serkewtişî Kobanê de berz kerde. Dişmenî çend bihêzî bibê zî eke ma yew bibê ma do bieşkê ke ê pêroyînan bin bikerê."
